CELEX: 62014CN0486
Language: mt
Date: 2014-11-04 00:00:00
Title: Kawża C-486/14: Talba għal deċiżjoni preliminari mressqa mill-Hanseatisches Oberlandesgericht Hamburg (il-Ġermanja) fl-4 ta’ Novembru 2014 – proċeduri kriminali kontra Piotr Kossowski

19.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/18
            
         
      Talba għal deċiżjoni preliminari mressqa mill-Hanseatisches Oberlandesgericht Hamburg (il-Ġermanja) fl-4 ta’ Novembru 2014 – proċeduri kriminali kontra Piotr Kossowski
      (Kawża C-486/14)
      (2015/C 016/28)
      Lingwa tal-kawża: il-Ġermaniż
      
         Qorti tar-rinviju
      
      Hanseatisches Oberlandesgericht Hamburg
      
         Partijiet fil-kawża prinċipali
      
      Piotr Kossowski
      
         Parti oħra: Generalstaatsanwaltschaft Hamburg
      
         Domandi preliminari
      
      
                  1.
               
               
                  Ir-riżervi li saru fi żmien ir-ratifika mill-partijiet kontraenti tal-Konvenzjoni ta’ Schengen (1) skont l-Artikolu 55(1)(a) tagħha – speċifikament, ir-riżerva li għamlet ir-Repubblika Federali tal-Ġermanja fir-rigward tal-punt (a) meta ppreżentat l-att ta’ ratifika tagħha, li hija ma hijiex marbuta bl-Artikolu 54 tal-Konvenzjoni ta’ Schengen, “meta l-azzjonijiet relatati mas-sentenza ta’ pajjiż barrani jkunu seħħu totalment jew parzjalment fit-territorju tagħha stess […]” – għandhom jibqgħu fis-seħħ wara l-inklużjoni tal-acquis ta’ Schengen fi ħdan il-qafas legali tal-Unjoni Ewropea permezz tal-Protokoll ta’ Schengen anness mat-Trattat ta’ Amsterdam tat-2 ta’ Ottubru 1997, kif miżmum fis-seħħ mill-Protokoll ta’ Schengen anness mat-Trattat ta’ Lisbona? Dawn l-eċċezzjonijiet huma limitazzjonijiet proporzjonati tal-Artikolu 50 tal-Karta tad-Drittijiet Fundamentali (2) fis-sens tal-Artikolu 52(1) tal-Karta tad-Drittijiet Fundamentali?
               
            
                  2.
               
               
                  Fil-każ ta’ risposti fin-negattiv:
                  Il-prinċipju ta’ ne bis in idem stabbilit fl-Artikolu 54 tal-Konvenzjoni ta’ Schengen u fl-Artikolu 50 tal-Karta tad-Drittijiet Fundamentali għandu jiġi interpretat fis-sens li jipprekludi l-prosekuzzjoni ta’ persuna akkużata fi Stat Membru – f’dan il-każ, ir-Repubblika Federali tal-Ġermanja – meta l-prosekuzzjoni tagħha fi Stat Membru ieħor – f’dan il-każ ir-Repubblika tal-Polonja – tkun ingħalqet mill-prosekutur, mingħajr ma jkunu twettqu obbligi imposti bħala sanzjoni u mingħajr ebda investigazzjoni fid-dettall, għal raġunijiet fattwali, fin-nuqqas ta’ raġunijiet suffiċjenti sabiex l-akkużat ikun issuspettat bir-reat, u tkun tista’ tinfetaħ mill-ġdid biss jekk ikun hemm għarfien ta’ ċirkustanzi sinjifikattivi li ma kinux magħrufa preċedentement, meta dawn iċ-ċirkustanzi ġodda fil-fatt ma jkunux jeżistu?
               
            
         (1)  Konvenzjoni li timplimenta l-Ftehim ta’ Schengen, tal-14 ta’ Ġunju 1985, bejn il-Gvernijiet tal-Istati tal-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża dwar it-tneħħija bil-mod ta’ kontrolli fil-fruntieri komuni tagħhom (ĠU Edizzjoni Speċjali bil-Malti: Kapitolu 19, Vol. 2, p. 9).
      
         (2)  Karta tad-Drittijiet Fundamentali tal-Unjoni Ewropea (ĠU 2014, C 326, p. 391).